**Matt Murley** (s. 17. joulukuuta 1979 Troy, New York, Yhdysvallat) on yhdysvaltalainen jääkiekkoilija, joka pelaa kaudella 2012–2013 Elitserien-joukkue Timrå IK:ssa. Hän on aiemmin pelannut myös yhteensä 62 NHL-ottelua tehopistein 2+7=9 sekä keräten 38 jäähyminuuttia. Murley on pelipaikaltaan laitahyökkääjä, mutta osaa pelata myös keskellä. Hänen vahvuuksiin kuuluu kädet, pelintekeminen ja erikoistilannepelaaminen.

Ura
---

Murley pelasi kaksi kautta MetJHL-joukkue Syracuse Jr. Crunchin riveissä, jonka jälkeen hän kävi vuodet 1998–2002 Rensselaer Polytechnic Institutea. Murley sijoittui jo tulokaskaudellaan tehoilla 17+32=49 joukkueensa sisäisessä pistepörssissä toiseksi Dan Rivan kanssa. He olivat koko ECAC:n pistepörssin kärkikaksikko. Murley valittiin ECAC:n tulokkaiden tähdistökentälliseen. Pittsburgh Penguins varasi hänet toisella kierroksella 51. pelaajana NHL:n varaustilaisuudessa 1999. Kaudella 1999–2000 Murley oli RPI:n paras syöttäjä ja toiseksi paras pistemies. Hän teki molempina kahtena viimeisenä kautenaan 24 maalia, joilla Murley voitti ECAC:n maalipörssin. Viimeisen kautensa 2001–2002 päätteeksi RPI:n kapteenina toiminut Murley valittiin sarjan ensimmäiseen tähdistökentälliseen.

Kaudeksi 2002–2003 Murley siirtyi kaksivuotisella tulokassopimuksella Pittsburgh Penguinsin organisaatioon. Hän pelasi koko kauden sen farmijoukkue Wilkes-Barre/Scranton Penguinsissa, AHL:ssä, jonka kolmanneksi paras pistemies Murley oli tehoilla 21+37=58. Kaudella 2003–2004 hän debytoi Penguinsin NHL-joukkueessa, jossa Murley pelasi 18 runkosarjaottelua tehopistein 1+1=2. Kauden 2004–2005 hän pelasi kokonaan farmissa NHL:n työsulun takia. Murley teki elokuussa 2005 vuoden mittaisen jatkosopimuksen Penguinsin kanssa. Hän aloitti ja pelasi koko kauden 2005–2006 ylhäällä Pittsburghissa ja teki 41 runkosarjaottelussa tehot 1+5=6.

Heinäkuussa 2006 Murley teki vuoden mittaisen sopimuksen Colorado Avalanchen kanssa. Hän pelasi kuitenkin kauden 2006–2007 kokonaan AHL-joukkue Albany River Ratsissa, jonka toiseksi paras pistemies Murley oli Keith Aucoinin jälkeen tehoilla 23+32=55. Kevään 2007 pudotuspeleissä hän oli joukkueen paras pistemies ja syöttäjä tehoilla 1+5=6. Kaudeksi 2007–2008 Murley siirtyi Phoenix Coyotesin organisaatioon. Hän oli sen farmijoukkue San Antonio Rampagen paras pistemies ja syöttäjä tehoilla 21+41=62. Murley pelasi kauden aikana myös kolme NHL-ottelua tehden yhden syöttöpisteen.

Murley teki kaudeksi 2008–2009 vuoden mittaisen sopimuksen Carolina Hurricanesin kanssa, mutta hän siirtyi jo ennen kauden alkamista KHL-joukkue Amur Habarovskiin lokakuussa 2008. Kauden 2009–2010 Murley aloitti Sveitsin toiseksi korkeimmalla sarjatasolla National League B:n SC Langenthalin riveissä, mutta hän vietti kevätkauden sarjatasoa ylempänä National League A:ssa, ensin HC Luganon ja Langenthalissa tehdyn visiitin jälkeen Rapperswil-Jona Lakersin riveissä.

Syyskuussa 2010 Murley siirtyi kahden kuukauden mittaisella sopimuksella Elitserien-joukkue Linköpings HC:n riveihin, mutta hänen try-out -sopimuksensa purettiin kuitenkin lokakuussa. Murley teki marraskuussa saman mittaisen sopimuksen Timrå IK:n kanssa. Hän jatkoi joukkueessa kauden loppuun ja jatkoi sopimustaan vuodella tammikuussa 2011. Kaudella 2011–2012 Murley voitti tehoilla 15+16=31 Timrån sisäisen pistepörssin. Hän voitti myös koko Kvalserienin pistepörssin tehoilla 4+7=11. Jotkut huhut ovat viemässä Murleytä kaudeksi 2012–2013 Suomeen. Murley oli kuitenkin kauden alun pelaamatta ja palasi tammikuussa 2013 Timrån joukkueeseen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1996–1997 | Syracuse Jr. Crunch | MetJHL | 48 | 52 | 58 | 110 | 111 | – | – | – | – | – |
| 1997–1998 | Syracuse Jr. Crunch | MetJHL | 49 | 56 | 70 | 126 | 103 | – | – | – | – | – |
| 1998–1999 | Rensselaer Polytechnic Inst. | NCAA | 36 | 17 | 32 | 49 | 32 | – | – | – | – | – |
| 1999–2000 | Rensselaer Polytechnic Inst. | NCAA | 35 | 9 | 29 | 38 | 42 | – | – | – | – | – |
| 2000–2001 | Rensselaer Polytechnic Inst. | NCAA | 34 | 24 | 18 | 42 | 34 | – | – | – | – | – |
| 2001–2002 | Rensselaer Polytechnic Inst. | NCAA | 32 | 24 | 22 | 46 | 26 | – | – | – | – | – | Ykköstähdistö |
| 2002–2003 | Wilkes-Barre/Scranton Penguins | AHL | 73 | 21 | 37 | 58 | 45 | 6 | 0 | 2 | 2 | 15 |
| 2003–2004 | Wilkes-Barre/Scranton Penguins | AHL | 63 | 10 | 26 | 36 | 69 | 24 | 7 | 6 | 13 | 17 |
|  | Pittsburgh Penguins | NHL | 18 | 1 | 1 | 2 | 14 | – | – | – | – | – |
| 2004–2005 | Wilkes-Barre/Scranton Penguins | AHL | 80 | 17 | 24 | 41 | 55 | 11 | 3 | 0 | 3 | 0 |
| 2005–2006 | Pittsburgh Penguins | NHL | 41 | 1 | 5 | 6 | 24 | – | – | – | – | – |
| 2006–2007 | Albany River Rats | AHL | 61 | 23 | 32 | 55 | 18 | 5 | 1 | 5 | 6 | 8 |
| 2007–2008 | San Antonio Rampage | AHL | 76 | 21 | 41 | 62 | 43 | 7 | 2 | 2 | 4 | 0 |
|  | Phoenix Coyotes | NHL | 3 | 0 | 1 | 1 | 0 | – | – | – | – | – |
| 2008–2009 | Amur Habarovsk | KHL | 33 | 4 | 4 | 8 | 28 | – | – | – | – | – |
| 2009–2010 | SC Langenthal | NLB | 22 | 8 | 15 | 23 | 18 | – | – | – | – | – |
|  | HC Lugano | NLA | 3 | 1 | 1 | 2 | 4 | – | – | – | – | – |
|  | Rapperswil-Jona Lakers | NLA | 11 | 6 | 6 | 12 | 8 | – | – | – | – | – |
| 2010–2011 | Linköpings HC | Elitserien | 12 | 3 | 5 | 8 | 0 | – | – | – | – | – |
|  | Timrå IK | Elitserien | 32 | 9 | 6 | 15 | 36 | – | – | – | – | – |
| 2011–2012 | Timrå IK | Elitserien | 55 | 15 | 16 | 31 | 16 | – | – | – | – | – |
| 2013–2014 | KHL Medveščak Zagreb | KHL | 52 | 16 | 20 | 36 | 6 | 3 | 1 | 1 | 2 | 2 |
| 2014–2015 | HC Slovan Bratislava | KHL | 46 | 11 | 13 | 24 | 75 | – | – | – | – | – |
| 3 kautta | yhteensä | NHL | 62 | 2 | 7 | 9 | 38 | – | – | – | – | – |
| 3 kautta | yhteensä | KHL | 131 | 31 | 37 | 68 | 109 | 3 | 1 | 1 | 2 | 2 |
| 2 kautta | yhteensä | Elitserien | 99 | 27 | 27 | 54 | 52 | – | – | – | – | – |
| 1 kausi | yhteensä | NLA | 14 | 7 | 7 | 14 | 12 | – | – | – | – | – |

Lähteet
-------

* Matt Murley The Internet Hockey Databasessa (englanniksi)
* Matt Murley Legends of Hockey -sivustolla (englanniksi)
* Matt Murley *Elite Prospects*. Everysport Media Group AB.  (englanniksi)

### Viitteet

1. 1 2 3 4  EliteProspects
2. 1 2  HockeyDB
3. ↑  Legends of Hockey
4. ↑  NHL:ssä tapahtuu, 15. elokuuta: LeClair Penguinsiin  15.8.2005. Jatkoaika.com. Viitattu 20.5.2012.
5. ↑  Teiskonlahti, Riku: Vahvistunut Pittsburgh astumassa Crosbyn aikaan  3.10.2005. Jatkoaika.com. Viitattu 20.5.2012.
6. ↑  NHL:ssä tapahtuu: Eric Lindros Dallasiin, Chicagossa ja St. Louisissa sopimuksia  18.7.2006. Jatkoaika.com. Viitattu 20.5.2012.
7. ↑  Murley ja Hurricanes sopimukseen  15.9.2008. Plaza. Viitattu 20.5.2012. [vanhentunut linkki]
8. ↑  Matt Murley zum SC Langenthal  6.10.2009. National League.  Arkistoitu 15.12.2014. Viitattu 20.5.2012. (saksaksi)
9. ↑  Högsander, Anton: Han blir Timrås nyförvärv  19.4.2012. Hockeysverige.se. Viitattu 20.5.2012. (ruotsiksi)
10. ↑  Lund, Oskar; Söderberg, Fredrik: Han blir Timrås nyförvärv  9.5.2012. Dagbladet. Viitattu 20.5.2012. (ruotsiksi)
11. ↑  Ruotsalaisseuran pistelinko suuntaamassa Suomeen?  11.5.2012. SuomiKiekko. Viitattu 20.5.2012.
12. ↑  Murley återvänder till Timrå  21.1.2013. Sveriges Radio. Viitattu 26.1.2013. (ruotsiksi)